----

----

I Tiedonantoja

Komissio

----

Euron kurssi (1)

27. huhtikuuta 2005

(2005/C 103/01)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Komission tiedonanto neuvoston direktiivi 93/42/ETY täytäntöönpanoksi

(2005/C 103/02)

(ETA:n kannalta merkityksellinen teksti)

(Direktiivin soveltamisalaan kuuluvien yhdenmukaistettujen standardien nimet ja numerot)

Esimerkki: Standardille EN 60601-1:1990 sovelletaan seuraavaa:

----

----

In vitro -diagnostiikkaan tarkoitetuista lääkinnällisistä laitteista 27 päivänä lokakuuta 1998 annetun Euroopan parlamentin ja neuvoston direktiivin 98/79/EY täytäntöönpanoon liittyvä komission tiedonanto

(2005/C 103/03)

(ETA:n kannalta merkityksellinen teksti)

(Direktiivin soveltamisalaan kuuluvien yhdenmukaistettujen standardien nimet ja viitenumerot)

HUOM:

Lisätietoja yhdenmukaistetuista standardeista saa Internet-osoitteesta:

http://europa.eu.int/comm/enterprise/newapproach/standardization/harmstds/

----

(1)  ESO: Eurooppalaiset standardointielimet:

(2)EYVL L 204, 21.7.1998, s. 37.

(3)EYVL L 217, 5.8.1998, s. 18.

----

----

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Carret) koskevasta hakemuksesta)

(2005/C 103/04)

(ETA:n kannalta merkityksellinen teksti)

Esso Rep -yhtiö, jonka päätoimipaikan osoite 2, rue des Martinets, Rueil Malmaison, 92500 (Ranska) ja Lundin Gascogne SNC -yhtiö, jonka päätoimipaikan osoite on Maclaunay, Montmirail, 515210 (Ranska), ovat hakeneet 17. marraskuuta 2004 päivätyllä hakemuksella neljäksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Permis de Carret -lupa) pinta-alaltaan noin 173 km2:n suuruisella alueella, joka sijaitsee osaksi Gironden departementin ja osaksi tähän departementtiin kuuluvan merenpohjan alueella sekä departementin edustalla sijaitsevalla merialueella.

Lupaa on haettu alueelle, jonka raja kulkee seuraavassa taulukossa maantieteellisesti määritettyjen pisteiden kautta. Nollapituuspiirinä on Pariisin pituuspiiri (myös Greenwichin meridiaaniin perustuvat koordinaatit on annettu):

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, joka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19 päivänä huhtikuuta 1995 annetussa asetuksessa 95-427 (Journal officiel de la République française, 22.4.1995).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin: (33-1) 44 97 23 02, faksi: (33-1) 44 97 05 70).

----

(1)EYVL L 164, 30.6.1994, s. 3.

----

----

Hiilivetyjen etsimistä koskevien lupahakemusten jättäminen (Alankomaiden alueeseen kuuluvat aikaisemman porausluvan saaneet Oosterwolden ja Haulerwijkin alueet)

(2005/C 103/05)

(ETA:n kannalta merkityksellinen teksti)

Alankomaiden kuningaskunnan talousministeri ilmoittaa saadusta hakemuksesta, joka koskee lupaa hiilivetyjen etsimiseksi Oosterwolden ja Haulerwijkin alueilla. Kyseisiä alueita koskevat aikaisemmat porausluvat on määritelty Oosterwolden osalta 31. heinäkuuta 1998 annetun porausluvan (E/EOG/MW/98025320 — Stcrt. 1998, nr. 149) ja Haulerwijkin osalta 22. joulukuuta 1994 annetun porausluvan (E/EOG/MW/94053336 — Stcrt. 1995, nr. 7) 1 artiklassa.

Talousministeri julistaa yleisesti haettaviksi luvat hiilivetyjen etsimiseksi aikaisemman porausluvan saaneilla Oosterwolden ja Haulerwijkin alueilla. Luvanhakujulistuksen perusteina ovat hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY 3 artiklan 2 kohta ja kaivoslain (Mijnbouwwet, Stb. 2002, 542) 15 pykälässä tarkoitettu julkaisu.

Lupahakemuksia voidaan jättää 13 viikon ajan sen jälkeen, kun tämä ilmoitus on julkaistu Euroopan unionin virallisessa lehdessä. Hakemukset on osoitettava talousministeriön energiantuotannosta vastaavalle johtajalle ja lähetettävä seuraavaan osoitteeseen: De Minister van Economische Zaken ter attentie van de directeur Energieproductie (”persoonlijk in handen”) Prinses Beatrixlaan 5, 2595 AK Den Haag. Määräajan päättymisen jälkeen jätettyjä hakemuksia ei oteta huomioon.

Lupahakemuksia koskevat päätökset tehdään viimeistään yhdeksän kuukauden kuluttua määräajan päättymisestä.

Lisätietoja saa puhelimitse numerosta (+31 70 379 66 94).

----

----

EY:n perustamissopimuksen 87 ja 88 artiklan mukaisen valtiontuen hyväksyminen

Tapaukset, joita komissio ei vastusta

(2005/C 103/06)

(ETA:n kannalta merkityksellinen teksti)

Päätöksen tekopäivä: 

Jäsenvaltio: Suomi

Tuen numero: N 58/04 ja N 60/04

Nimike: Pelastamis- ja rakenneuudistustuki suomalaisille pk-yrityksille

Tuen tarkoitus: Kaikkien alojen pelastamis- ja rakenneuudistustukea koskeva ohjelma (pois lukien hiili- ja terästeollisuus sekä lentoliikenne)

Oikeusperusta: Laki valtion erityisrahoitusyhtiöstä (443/1998) ja laki valtion erityisrahoitusyhtiön luotto- ja takaustoiminnasta (445/1998). Finnvera oyj on ilmoitetun tukiohjelman täytäntöönpanosta vastaava julkisyhteisö.

Talousarvio: Yhteensä 4,45 miljoonaa euroa vuodessa

Tuen intensiteetti tai määrä: Enintään 10 miljoonaa euroa tukikelpoista pk-yritystä kohti

Kesto: 31. joulukuuta 2013 saakka

Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Tšekki

Tuen numero: N 206/2004

Nimike: Valtiontuki biopolttoaineiden edistämiseen

Tarkoitus: Ympäristötuki

Oikeusperusta: Zákon č. 353/2003 Sb. o spotřebních daních

Zákon č. 256/2000 Sb. o Státním zemědělském intervenčním fondu

Talousarvio: n. 66 miljoonaa euroa vuodessa

Kesto: 

Muut tiedot: Tšekki on sitoutunut seuraamaan vuosittain tuotantokustannuksia ja muuttamaan ohjelmaa, jos korvauksia maksetaan liikaa.

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Yhdistynyt kuningaskunta

Tuen numero: N 407/2003

Nimike: Tieliikenteessä käytettävän bioetanolin alennettu valmisteverokanta

Tarkoitus: Ympäristötuki

Oikeusperusta: Finance bill 2004

Kesto: 1.tammikuuta 2005—31. joulukuuta 2010

Muita tietoja: Yhdistynyt kuningaskunta on sitoutunut seuraamaan valmistuskustannuksia vuosittain ja tekemään tukiohjelmaan tarvittavat muutokset, jos tukea maksetaan liikaa.

Päätöksen teksti (ilman luottamuksellisia tietoja) on julkaistu todistusvoimaisella kielellä/todistusvoimaisilla kielillä seuraavalla Internet-sivulla:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Yhdistynyt kuningaskunta

Tuen numero: N 591/2004

Nimike: Tuki yritykselle Ford Motor Company

Tarkoitus: Koulutus

Oikeusperusta: Section 4 RDA act 1998

Tuen intensiteetti tai määrä: € 14 624 125

Päätöksen koko teksti, josta on poistettu luottamukselliset tiedot, on saatavissa todistusvoimaisilla kielillä Internet-osoitteesta:

http://europa.eu.int/comm/secretariat_general/sgb/state_aids/

----

----

Ilmoitus Kiinan kansantasavallasta peräisin olevien vipuvarsimekanismien tuontia koskevan polkumyynnin vastaisen menettelyn aloittamisesta

(2005/C 103/07)

Komissio on vastaanottanut neuvoston asetuksen (EY) N:o 384/96 (1), jäljempänä ’perusasetus’, 5 artiklan mukaisen valituksen, jossa väitetään, että Kiinan kansantasavallasta, jäljempänä ’asianomainen maa’, peräisin olevien vipuvarsimekanismien tuonti tapahtuu polkumyynnillä ja aiheuttaa tästä syystä merkittävää vahinkoa yhteisön tuotannonalalle.

1.   Valitus

Valituksen tekivät 14. maaliskuuta 2005 seuraavat tuottajat: Interkov spol.s.r.o, MI.ME.CA. S.r.l. ja Niko Metallurgical company, d.d.Zelezniki, jäljempänä ’valituksen tekijä’. Niiden tuotanto muodostaa pääosan eli tässä tapauksessa yli 50 prosenttia vipuvarsimekanismien koko tuotannosta yhteisössä.

2.   Tuote

Tuote, jota väitetään tuotavan polkumyynnillä, on vipuvarsimekanismi, jota yleensä käytetään arkkien ja muiden asiakirjojen arkistointiin kansioihin tai mappeihin. Kiinan kansatasavallasta peräisin oleva tuote, jäljempänä ’tarkasteltavana oleva tuote’, luokitellaan tavallisesti CN-koodiin ex 8305 10 00, ja se koostuu aluslaatan päällä olevista tukevista kaarevista metalliosista (joita on yleensä kaksi) ja vähintään yhdestä aukaisumekanismista, jonka ansiosta arkkien ja muiden asiakirjojen lisääminen ja arkistointi on mahdollista. Tämä CN-koodi annetaan ainoastaan ohjeellisena.

3.   Polkumyyntiä koskeva väite

Valituksen tekijä on perusasetuksen 2 artiklan 7 kohdan säännösten mukaisesti määrittänyt normaaliarvon Kiinan kansantasavallalle tämän ilmoituksen 5.1 kohdan d alakohdassa mainitussa markkinatalousmaassa käytettävän laskennallisen normaaliarvon perusteella. Polkumyyntiä koskeva väite perustuu tarkasteltavana olevalle tuotteelle tällä tavoin määritetyn normaaliarvon ja tuotteen yhteisöön suuntautuvan viennin hintojen vertailuun.

Tällä perusteella laskettu polkumyyntimarginaali on huomattava.

4.   Vahinkoa koskeva väite

Valituksen tekijä on esittänyt todisteita siitä, että tarkasteltavana olevan tuotteen tuonti Kiinan kansantasavallasta on kasvanut kokonaisuudessaan absoluuttisesti ja/tai markkinaosuudella mitattuna.

Väitetään, että tarkasteltavana olevan tuontituotteen määrällä ja/tai hinnoilla on muiden seurausten lisäksi ollut kielteinen vaikutus yhteisön tuotannonalan veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan taloudelliseen tilanteeseen.

5.   Menettely

Kuultuaan neuvoa-antavaa komiteaa komissio on päättänyt, että valitus on yhteisön tuotannonalan tekemä tai sen puolesta tehty ja että on olemassa riittävä näyttö menettelyn aloittamiseksi, mistä syystä se panee vireille tutkimuksen perusasetuksen 5 artiklan nojalla.

5.1   Menettely polkumyynnin ja vahingon määrittämiseksi

Tutkimuksessa määritetään, tuodaanko Kiinan kansantasavallasta peräisin olevaa tarkasteltavana olevaa tuotetta polkumyynnillä ja onko kyseinen polkumyynti aiheuttanut vahinkoa.

a)   Otanta

Koska tässä menettelyssä on osallisena ilmeisen suuri määrä osapuolia, komissio voi perusasetuksen 17 artiklan mukaisesti päättää soveltaa otantamenetelmää.

i)   Tuojia koskeva otanta

Pystyäkseen päättämään otannan tarpeellisuudesta ja voidakseen tarvittaessa valita otoksen, komissio kehottaa kaikkia tuojia tai niiden edustajia ilmoittautumaan komissiolle ja toimittamaan yrityksestään tai yrityksistään tämän ilmoituksen 6 kohdan b alakohdan i alakohdassa asetetussa määräajassa ja 7 kohdassa ilmoitetulla tavalla seuraavat tiedot:

Saadakseen tuojia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä tiedossa oleviin tuojien järjestöihin.

ii)   Otoksen lopullinen valinta

Asianomaisten osapuolten on toimitettava otoksen valinnan kannalta merkitykselliset tiedot tämän ilmoituksen 6 kohdan b alakohdan ii alakohdassa asetetussa määräajassa.

Komissio aikoo valita otoksen lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen.

Otokseen valittujen yritysten on täytettävä kyselylomake tämän ilmoituksen 6 kohdan b alakohdan iii alakohdassa asetetussa määräajassa ja toimittava yhteistyössä tutkimuksessa.

Jos yhteistyö ei ole riittävää, komissio voi tehdä päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. Kuten tämän ilmoituksen 8 kohdassa selitetään, käytettävissä olevien tietojen perusteella tehty päätelmä saattaa olla asianomaisen osapuolen kannalta epäedullisempi.

b)   Kyselylomakkeet

Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeet yhteisön tuotannonalalle sekä yhteisön tuottajien järjestöille, otokseen valituille Kiinan kansantasavallassa toimiville viejille/tuottajille, viejien/tuottajien järjestöille, tuojille, valituksessa mainituille tuojien järjestöille ja asianomaisen viejämaan viranomaisille.

Joka tapauksessa kaikkien osapuolten on otettava viipymättä yhteyttä komissioon faksilla, mutta kuitenkin ennen tämän ilmoituksen 6 kohdan a alakohdan i alakohdassa asetetun määräajan päättymistä saadakseen selville, onko ne mainittu valituksessa ja tarvittaessa pyytääkseen kyselylomakkeen. On syytä huomata, että tämän ilmoituksen 6 kohdan a alakohdan ii alakohdassa asetettua määräaikaa sovelletaan kaikkiin kyseisiin osapuoliin.

c)   Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään näkökantansa, toimittamaan kyselyä täydentäviä tietoja ja esittämään asiaa tukeva näyttö. Tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa annetussa määräajassa.

Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tämä pyyntö on esitettävä tämän ilmoituksen 6 kohdan a alakohdan iii alakohdassa asetetussa määräajassa.

d)   Markkinatalousmaan valinta

Intia aiotaan valita sopivaksi markkinatalousmaaksi normaaliarvon määrittämiseksi Kiinan kansantasavallan osalta perusasetuksen 2 artiklan 7 kohdan a alakohdan mukaisesti. Asianomaisia osapuolia pyydetään esittämään huomionsa tämän valinnan sopivuudesta tämän ilmoituksen 6 kohdan c alakohdassa annetussa erityisessä määräajassa.

e)   Markkinatalousasema

Normaaliarvo määritetään perusasetuksen 2 artiklan 7 kohdan b alakohdan mukaisesti niiden Kiinan kansantasavallassa toimivien viejien/tuottajien osalta, jotka väittävät toimivansa markkinatalousolosuhteissa eli täyttävänsä perusasetuksen 2 artiklan 7 kohdan c alakohdassa esitetyt vaatimukset ja esittävät asiasta riittävän näytön. Niiden viejien/tuottajien, jotka aikovat esittää tätä koskevan asianmukaisesti perustellun vaatimuksen, on tehtävä se tämän ilmoituksen 6 kohdan d alakohdassa asetetussa erityisessä määräajassa. Komissio lähettää lomakkeen vaatimusta varten kaikille niille Kiinan kansantasavallan viejille/tuottajille, jotka on mainittu valituksessa, ja valituksessa mainituille viejien/tuottajien järjestöille sekä Kiinan kansantasavallan viranomaisille.

5.2   Menettely yhteisön edun arvioimiseksi

Jos polkumyyntiä ja sen aiheuttamaa vahinkoa koskevat väitteet ovat perusteltuja, tehdään perusasetuksen 21 artiklan mukaisesti päätös siitä, olisiko polkumyynnin vastaisten toimenpiteiden käyttöönotto yhteisön edun mukaista. Tämän vuoksi yhteisön tuotannonala, tuojat ja niitä edustavat järjestöt, käyttäjien edustajat sekä kuluttajia edustavat järjestöt voivat tämän ilmoituksen 6 kohdan a alakohdan ii alakohdassa asetetussa yleisessä määräajassa ilmoittautua ja toimittaa tietoja komissiolle, jos ne voivat osoittaa, että niiden toiminnan ja tarkasteltavana olevan tuotteen välillä on objektiivisesti havaittava yhteys. Osapuolet, jotka ovat toimineet edellisen virkkeen ohjeiden mukaisesti, voivat pyytää saada tulla kuulluiksi esittäen erityiset syyt sille, miksi niitä olisi kuultava tämän ilmoituksen 6 kohdan a alakohdan iii alakohdassa asetetussa määräajassa. On huomattava, että 21 artiklan mukaisesti toimitetut tiedot otetaan huomioon ainoastaan, jos niiden tueksi on tietoja toimitettaessa esitetty tosiasioihin perustuva näyttö.

6.   Määräajat

a)   Yleiset määräajat

(i)   Kyselylomakkeen tai muiden pyyntöjen esittämisessä käytettävien lomakkeiden pyytäminen

Kaikkien asianomaisten osapuolten olisi pyydettävä kyselylomake tai muut pyyntöjen esittämisessä käytettävät lomakkeet mahdollisimman pian ja viimeistään 10 päivän kuluttua tämän ilmoituksen julkaisemisesta Euroopan unionin virallisessa lehdessä.

(ii)   Osapuolten ilmoittautuminen ja kyselylomakkeiden palauttaminen ja muiden tietojen toimittaminen

Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa ja toimitettava täytetyt kyselylomakkeet tai muut tiedot 40 päivän kuluessa tämän ilmoituksen julkaisemisesta Euroopan unionin virallisessa lehdessä, jollei toisin ilmoiteta. Huomiota pyydetään kiinnittämään siihen, että useimpien perusasetuksessa säädettyjen menettelyä koskevien oikeuksien käyttö edellyttää asianomaisen osapuolen ilmoittautumista edellä mainitussa määräajassa.

Otokseen valittujen yritysten on toimitettava kyselyvastaukset tämän ilmoituksen 6 kohdan b alakohdan iii alakohdassa asetetussa määräajassa.

(iii)   Osapuolten kuuleminen

Asianomaiset osapuolet voivat myös pyytää saada tulla komission kuulemiksi samassa 40 päivän määräajassa.

b)   Otantaa koskeva erityinen määräaika

c)   Markkinatalousmaan valintaan liittyvä erityinen määräaika

Asianomaiset osapuolet voivat esittää huomautuksia siitä, onko Intia, jota tämän ilmoituksen 5.1 kohdan d alakohdassa ehdotetaan markkinatalousmaaksi normaaliarvon määrittämiseksi Kiinan kansantasavallan osalta, sopiva valinta tähän tarkoitukseen. Nämä huomautukset on toimitettava komissiolle 10 päivän kuluessa tämän ilmoituksen julkaisemisesta Euroopan unionin virallisessa lehdessä.

d)   Erityinen määräaika markkinatalousasemaa ja/tai yksilöllistä kohtelua koskevien vaatimusten esittämiselle

Tämän ilmoituksen 5.1 kohdan e alakohdassa mainitut asianmukaisesti perustellut markkinatalousasemaa koskevat pyynnöt ja/tai perusasetuksen 9 artiklan 5 kohdan mukaiset yksilöllistä kohtelua koskevat pyynnöt on toimitettava komissiolle 21 päivän kuluessa tämän ilmoituksen julkaisemisesta Euroopan unionin virallisessa lehdessä.

7.   Kirjalliset huomautukset, täytetyt kyselylomakkeet ja kirjeenvaihto

Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä ilmoituksessa pyydetyt tiedot, täytetyt kyselylomakkeet ja kirjeenvaihto, on varustettava merkinnällä ”Limited” (3), ja niihin on perusasetuksen 19 artiklan 2 kohdan mukaisesti liitettävä ei-luottamuksellinen toisinto, joka varustetaan merkinnällä ”For inspection by interested parties” (asianomaisten tarkasteltavaksi).

Komission osoite:

8.   Yhteistyöstä kieltäytyminen

Jos asianomainen osapuoli kieltäytyy antamasta tai ei toimita tarvittavia tietoja määräajassa tai jos se huomattavasti vaikeuttaa tutkimuksia, alustavat tai lopulliset päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseisen osapuolen kannalta epäedullisempi kuin siinä tapauksessa, että se olisi toiminut yhteistyössä.

9.   Tutkimuksen aikataulu

Tutkimus saatetaan päätökseen perusasetuksen 6 artiklan 9 kohdan mukaisesti 15 kuukauden kuluessa tämän ilmoituksen julkaisemisesta Euroopan unionin virallisessa lehdessä. Perusasetuksen 7 artiklan 1 kohdan mukaisesti väliaikaiset toimenpiteet on otettava käyttöön viimeistään yhdeksän kuukauden kuluttua tämän ilmoituksen julkaisemisesta Euroopan unionin virallisessa lehdessä.

----

(1)EYVL L 56, 6.3.1996, s. 1, asetus sellaisena kuin se on viimeksi muutettuna neuvoston asetuksella (EY) N:o 461/2004 (EUVL L 77, 13.3.2004, s. 12).

(2)  Etuyhteydessä olevan yrityksen käsitettä selvitetään yhteisön tullikoodeksin soveltamissäännöksistä annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa.

(3)  Tämä tarkoittaa asiakirjan olevan tarkoitettu ainoastaan sisäiseen käyttöön. Se on suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan nojalla. Asiakirja on neuvoston asetuksen (EY) N:o 384/96 (EYVL L 56, 6.3.1996, s. 1) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellinen asiakirja.

----

----

Ennakkoilmoitus yrityskeskittymästä

(Asia COMP/M.3800 — BC Partners/Dometic)

Yksinkertaistettuun menettelyyn mahdollisesti soveltuva asia

(2005/C 103/08)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

(2)EUVL C 56, 5.3.2005, s. 32.

----

----

EY:n perustamissopimuksen 87 ja 88 artiklan mukaisen valtiontuen hyväksyminen

Tapaukset, joita komissio ei vastusta

(2005/C 103/09)

(ETA:n kannalta merkityksellinen teksti)

Päätöksen tekopäivä: 

Jäsenvaltio: Italia (Toscana)

Tuen numero: N 315/2003

Nimike: Alueellinen kotieläinjalostussuunnitelma

Tarkoitus: Investointituki, laatuohjelmat sekä laatumerkkien ja maatalouden ympäristötuen käytön valvonnasta vastaaville tuottajaryhmille myönnettävä toiminnanaloittamistuki

Oikeusperusta: Delibera del Consiglio regionale n. 4 del 16.6.2003”Piano zootecnico regionale”.

Talousarvio: 31 600 000 euroa

Tuen intensiteetti tai määrä: Määritelty jäsenvaltiolle lähetetyssä kirjeessä

Kesto: 5 vuotta

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/sg/sgb/state_aids/

Päätöksen tekopäivä: 

Jäsenvaltio: Saksa (Niedersachsen)

Tuen numero: N 331/2003

Nimike: Tuki kuolleiden eläinten kuljettamisesta ja hävittämisestä aiheutuviin kuluihin

Tarkoitus: Niedersächsisches Ausführungsgesetz zum Tierkörperbeseitigungsgesetzin (Niedersachsenin osavaltion kuolleiden eläinten ruhojen hävittämistä koskevan säädöksen täytäntöönpanolaki, AGTierKGB) 3 pykälän 3 momentin 3 kohdan mukaan kuolleiden eläinten omistajat vastaavat niiden keräämisestä, kuljetuksesta, varastoinnista, jalostamisesta ja renderoinnista aiheutuvista kustannuksista. Saman säädöksen 3 pykälän 4 kohdan mukaan 100 prosenttia keräämis- ja kuljetuskustannuksista ja 75 prosenttia kuolleiden eläinten hävittämiskustannuksista jää kuitenkin Niedersachsenin osavaltion maksettavaksi. Loput 25 prosenttia hävittämiskustannuksista maksaa kuolleiden eläinten omistaja suoraan pian perustettavalle keskusmaksutoimistolle. Jos AGTierKGB:n 3 pykälän 3 momentin 3 kohdassa määritellyt kustannukset liittyvät sellaiseen kuolleeseen karjaan, joille on suoritettava lain mukainen TSE-testaus, Niedersachsenin osavaltio korvaa 100 prosenttia kyseisistä kustannuksista eläinten omistajille.

Oikeusperusta: Niedersächsisches Ausführungsgesetz zum Tierkörperbeseitigungsgesetz; Niedersächsische Richtlinie über die Gewährung von staatlichen Beihilfen für die Entfernung und Beseitigung von Falltieren

Talousarvio: 26,5 miljoonaa euroa vuodessa

Tuen intensiteetti tai määrä: Vaihtelee

Kesto: Rajoittamaton

Muita tietoja: Saksan viranomaiset ovat täsmentäneet, että kun nykyiset, voimassa olevat sopimukset ruhojen hävittämiseen erikoistuneiden yritysten ja kuntien tai kaupunkien välillä umpeutuvat, palvelujen tarjoajat valitaan avoimella menettelyllä markkinatalouden periaatteiden mukaisesti.

Päätöksen koko teksti, josta on poistettu luottamukselliset tiedot, on saatavissa Internet-osoitteesta:

http://europa.eu.int/comm/secretariat_general/sgb/state_aids/

Päätöksen tekopäivä: 

Jäsenvaltio: Alankomaat

Tuen numero: N 528/2002

Nimike: Tukiohjelma salmonellan torjumiseksi siipikarja-alalla

Tarkoitus: Siipikarjantuottajille myönnettävät korvaukset salmonellatartunnan vuoksi hävitetyistä eläimistä ja siitosmunista

Oikeusperusta: Artikelen 2 en 4 van de Kaderwet LNV-subsidies.

Talousarvio: 800 000 euroa vuodeksi 2002/800 000 euroa vuodeksi 2003

Tuen intensiteetti tai määrä: 100 %

Kesto: Määrittelemätön

Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä Internet-osoitteesta:

http://europa.eu.int/comm/sg/sgb/state_aids/

----

EUROOPAN TALOUSALUE

EFTAn valvontaviranomainen

----

Valtiontukisuuntaviivojen muuttaminen 45. kerran

EFTAn valvontaviranomaisen päätös ehdottaa aiheellisia toimenpiteitä

(2005/C 103/10)

Päätöksen tekopäivä: 

EFTA-valtio: —

Asian numero: 47815

Nimike: Valvontaviranomaisen antamien suuntaviivojen 24A luvun ”Meriliikenteen valtiontuki” ja liitteen VIII muuttaminen korvaamalla ne uudella tekstillä ja ehdotuksella aiheellisiksi toimenpiteiksi.

Oikeusperusta: Kollegion päätös N:o 62/04/COL

Päätös: Valvontaviranomaisen ehdottamat ja EFTA-valtioiden hyväksymät aiheelliset toimenpiteet ovat seuraavat:

muutettujen valvontaviranomaisen antamien suuntaviivojen 24A luvun ja liitteen VIII soveltamisalaan kuuluvaan valtiontukeen liittyvien voimassa olevien tukiohjelmien muuttaminen niin, että ne ovat kyseisten suuntaviivojen mukaisia viimeistään 30. kesäkuuta 2005.

----

----

Valtiontuen hyväksyminen ETA-sopimuksen 61 artiklan ja valvonta- ja tuomioistuinsopimuksen pöytäkirjassa 3 olevassa I osassa olevan 1 artiklan 3 kohdan nojalla

EFTAn valvontaviranomainen on päättänyt, että ilmoitettu toimenpide on ETA-sopimuksen mukainen

(2005/C 103/11)

Päätöksen tekopäivä: 

EFTA-valtio: Norja

Tuen numero: 55363

Nimike: Laivanrakennusteollisuuden väliaikaisen tukijärjestelmän voimassaoloajan jatkaminen.

Tarkoitus: Korean tasavallan käyttämien epäterveiden kilpailukäytäntöjen haitallisten vaikutusten kompensoiminen.

Oikeusperusta: Valtiontukea koskeva laki (”Lov om offentlig støtte av 27 november 1992”) sekä laivarakennusteollisuuden valtiontukea koskevan asetuksen muutosasetus (”Forskrift om endring av forskrift 19. mars 1999 nr. 246 om gjennomføring av EØS-avtalens bestemmelser om offentlig støtte til skipsbyggingsindustrien”), jolla pantiin täytäntöön laivanrakennusteollisuuden väliaikaisista suojajärjestelyistä annetun asetuksen (EY) N:o 1177/2002 muuttamisesta annettu neuvoston asetus (EY) N:o 1177/2002, sellaisena kuin se on sisällytettynä ETA-sopimuksen liitteeseen XV 8 päivänä kesäkuuta 2004 tehdyllä ETA:n sekakomitean päätöksellä N:o 80/2004.

Talousarvio: 300 miljoonaa Norjan kruunua, noin 37 miljoonaa euroa, (kokonaisajanjaksolla 15. maaliskuuta 2003—31. maaliskuuta 2005).

Kesto: Voimassaolon jatkaminen 1 päivästä huhtikuuta 200431 päivään maaliskuuta 2005.

----

----

VALTIONTUKI — NORJA

EFTAn valvontaviranomaisen ilmoitus EFTA-valtioille, EU:n jäsenvaltioille ja muille asianomaisille

Valtiontukitoimenpide 47875 (aikaisemmin SAM 030.03001) — ehdotettu tukijärjestelmä jätteen loppukäsittelylaitoksista peräisin olevan energian hyödyntämiseksi

(2005/C 103/12)

Norjan hallitus ilmoitti 29 päivänä tammikuuta 2003 päivätyllä kirjeellä EFTAn valvontaviranomaiselle ehdotetusta tukijärjestelmästä, jonka tarkoituksena on myöntää polttolaitoksille ja kaatopaikoille suoraa valtiontukea jätteen käsittelystä peräisin olevan energian hyödyntämiseksi.

Valvontaviranomainen aloitti 11 päivänä joulukuuta 2003 valvonta- ja tuomioistuinsopimuksen pöytäkirjassa 3 olevan I osan 1 artiklan 2 kohdan mukaisen muodollisen tutkintamenettelyn ehdotetusta tukijärjestelmästä. Päätös julkaistiin Euroopan unionin virallisen lehden ETA-osastossa ja ETA-täydennysosassa (1).

Norja perui 28 päivänä kesäkuuta 2004 päivätyllä kirjeellä edellä mainitun ilmoituksen.

Koska Norjan hallitus on perunut ilmoituksen eikä aio myöntää ilmoitettua tukea, valvontaviranomainen on päättänyt lopettaa valvonta- ja tuomioistuinsopimuksen pöytäkirjassa 3 olevan I osan 1 artiklan 2 kohdan mukaisesti aloitetun menettelyn.

----

(1)EUVL C 82, 1.4.2004, s. 6, sekä Euroopan unionin virallisen lehden ETA-täydennysosa N:o 16, 1.4.2004, s. 1.

----

Eftan tuomioistuin

----

Norjan Markedsrådetin 7 päivänä heinäkuuta 2004 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Pedicel AS v. Sosial- og helsedirektoratet (sosiaali- ja terveyshallitus)

(Asia E-4/04)

(2005/C 103/13)

Norjalainen Markedsrådet Oslossa on esittänyt 7 päivänä heinäkuuta 2004 tekemäänsä päätökseen perustuvan pyynnön saada EFTAn tuomioistuimen neuvoa-antava lausunto asiassa Pedicel AS v. Sosial- og helsedirektoratet. Pyyntö saapui tuomioistuimen kirjaamoon 9 päivänä heinäkuuta 2004 ja koskee seuraavia kysymyksiä:

----

----

TUOMIOISTUIMEN PÄÄTÖS,

annettu 5 päivänä toukokuuta 2004,

asiassa E-4/03: EFTAn valvontaviranomainen vastaan Norjan kuningaskunta

(Sopimusvelvoitteiden noudattamatta jättäminen — direktiivin 98/34/EY 8 artikla)

(2005/C 103/14)

Asiassa E-4/03: EFTAn valvontaviranomainen vastaan Norjan kuningaskunta esitetty pyyntö, jonka mukaan tuomioistuimen olisi julistettava Norjan kuningaskunnan laiminlyöneen teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY, sellaisena kuin se on muutettuna ja mukautettuna ETA-sopimuksen pöytäkirjalla N:o 1, 8 artiklan mukaiset velvoitteensa hyväksymällä 28 päivänä elokuuta 1998 rahapelien tyyppihyväksyntää koskevan asetuksen N:o 853 (forskrift av 28. august 1998 nr. 853 om typegodkjenning av gevinstautomater) ilmoittamatta asetuksesta sen valmisteluvaiheessa EFTAn valvontaviranomaiselle. EFTAn tuomioistuin, jonka muodostivat presidentti Carl Baudenbacher ja tuomarit Per Tresselt ja Thorgeir Örlygsson (esittelijä), antoi 5 päivänä toukokuuta 2004 tuomion, jonka tuomiolauselma on seuraava:

----